CELEX: C2005/031/45
Language: da
Date: 2005-02-05 00:00:00
Title: Sag T-366/04: Sag anlagt den 8. september 2004 af Hensotherm AB mod Kontoret for Harmonisering i det Indre Marked (Varemærker og Design)

5.2.2005   
            
            
               DA
            
            
               Den Europæiske Unions Tidende
            
            
               C 31/22
            
         Sag anlagt den 8. september 2004 af Hensotherm AB mod Kontoret for Harmonisering i det Indre Marked (Varemærker og Design)
   (Sag T-366/04)
   (2005/C 31/45)
   Processprog: svensk
   Ved De Europæiske Fællesskabers Ret i Første Instans er der den 8. september 2004 anlagt sag mod Kontoret for Harmonisering i det Indre Marked (Varemærker og Design) af Hensotherm AB ved advokat Stefan Hallbäck. Den anden part i sagen for appelkammeret var Rudolf Hensel GmbH, Börnsen (Tyskland).
   Sagsøgeren har nedlagt følgende påstande:
   
               —
            
            
               Sagen hjemvises til Harmoniseringskontorets appelkammer med henblik på prøvelse af realiteten i sagsøgerens klage over annullationsafdelingens afgørelse af 11. september 2003 på grund af tilsidesættelse af væsentlige formforskrifter.
            
         
               —
            
            
               Subsidiært prøves klagen over annullationsafdelingens afgørelse af 11. september 2003 samt appelkammerets afgørelse af 12. juli 2004, og herefter afvises Rudolf Hensel GmbH's ansøgning om annullation af EF-varemærke nr. 357863.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter:
   
               EF-varemærket, der er genstand for ansøgning om annullation:
            
            
               Figurmærket »HENSOTHERM« for varer i klasse 2 og 17 (maling, isolerings- og tætningsmateriale) – EF-varemærke nr. 357 863.
            
         
               Indehaver af EF-varemærket:
            
            
               Hensotherm AB.
            
         
               Part, som søger om annullation:
            
            
               Rudolf Hensel GmbH.
            
         
               Det i annullationssagen påberåbte varemærke eller tegn:
            
            
               Det nationale ordmærke »HENSOTHERM« (nr. 213 672) for varer i klasse 2.
            
         
               Annullationsafdelingens afgørelse:
            
            
               Annullation af EF-varemærket »HENSOTHERM« på grund af risiko for forveksling med det ældre nationale varemærke »HENSOTHERM« (nr. 213 672).
            
         
               Appelkammerets afgørelse:
            
            
               Afvisning af klagen.
            
         
               Søgsmålsgrunde:
            
            
               Tilsidesættelse af artikel 52, stk. 1, litra a), og artikel 78 i forordning (EF) nr. 40/94.